Πανελλήνιο πρωτάθλημα στίβου ανδρών 1980

Το 66ο Πανελλήνιο πρωτάθλημα στίβου ανδρών 1980 διεξήχθη από 26 ως 28 Σεπτεμβρίου στο "Μακάρειο" Στάδιο, στη Λευκωσία της Κύπρου, μαζί με το αντίστοιχο πανελλήνιο πρωτάθλημα στίβου γυναικών 1980. Πρωταθλητής αναδείχθηκε ο Γ.Σ. Ευαγόρας Αμμοχώστου για πρώτη φορά στην ιστορία της διοργάνωσης.

 Χρονικό των αγώνων 

Στους αγώνες υπήρξε περιορισμένη συμμετοχή αθλητών από την Ελλάδα για οικονομικούς προφανώς λόγους, αφού το πρωτάθλημα διεξήχθη στην Κύπρο. Φυσικά, υπήρξε πολυπληθής κυπριακή παρουσία, κάτι που φάνηκε και στα αποτελέσματα, όπου κυριάρχησαν οι κυπριακοί σύλλογοι. Το πανελλήνιο πρωτάθλημα μαραθωνίου διεξήχθη χωριστά, στις 2 Απριλίου, στην κλασική διαδρομή, παράλληλα με τον διεθνή μαραθώνιο, ο οποίος διεξήχθη για τελευταία φορά με αυτή τη μορφή, δηλαδή παράλληλα με τις εκδηλώσεις για την ολυμπιακή ημέρα. Την ίδια ημέρα έγινε το πρωτάθλημα 20.000μ βάδην στο Καυτανζόγλειο Στάδιο Θεσσαλονίκης και στον περιβάλλοντα χώρο του. Ξεχωριστά είχε γίνει και το πρωτάθλημα δεκάθλου, στις 12-13 Απριλίου, στην Καβάλα, μαζί με το αντίστοιχο των εφήβων και το πένταθλο γυναικών-νεανίδων. Όλα τα υπόλοιπα αγωνίσματα διεξήχθησαν κατά το τριήμερο των πανελληνίων αγώνων.

Στους αγώνες εμφανίστηκαν δυνατοί οι κυπριακοί σύλλογοι, όπως αναμενόταν. Στη μάχη της βαθμολογίας επικράτησε ο προσφυγικός σύλλογος Γ.Σ. Ευαγόρας Αμμοχώστου που φιλοξενείτο στη Λεμεσό, με 8 βαθμούς διαφορά από τον δεύτερο ΓΣ Παγκύπρια.

 Οι νικητές 
 Αγώνισμα Νικητής Σωματείο  Επίδοση100μΝίκος ΑγγελόπουλοςΑ.Ε.Π. Ολυμπιάς10.49200μΝίκος ΑγγελόπουλοςΑ.Ε.Π. Ολυμπιάς21.39400μΠαναγιώτης ΣτεφανόπουλοςΠΑΟΚ47.09800μΣωτήρης ΜουτσανάςΑΕΚ1.50.01.500μΑρσένης Τσιμίνος Κερκυραϊκός ΓΣ 3.42.25.000μΧρήστος ΠαπαχρήστοςΓΣ Τρικάλων13.58.710.000μΦίλιππος ΦιλίππουΓΣ Ευαγόρας29.42.3110μ εμπ.Πέτρος ΕυριπίδουΓΣ Ολύμπια14.27400μ εμπ.Γεώργιος ΠαρρήςΑπόλλων Αθηνών50.523.000μ στιπλΦίλιππος ΦιλίππουΓΣ Ευαγόρας8.47.74Χ100μ  ΓΣ Ευαγόρας41.744Χ400μ ΓΣ Παγκύπρια3.12.52ΜήκοςΔημήτρης ΔεληφώτηςΠΑΟΚ7,66ΤριπλούνΜάριος Χατζηανδρέου ΓΣ Παγκύπρια16,08 ΎψοςΜιχάλης Μινούδης Πανελλήνιος Γ.Σ.2,20Επι κοντώΔημήτρης ΚυττέαςΠαναθηναϊκός5,10ΣφαίραΛουκάς ΛουκάΓ.Σ. «Ευαγόρας»18,49ΔίσκοςΝίκος ΤσιάραςΠαναθηναϊκός53,22ΑκόντιοΙωάννης ΠεριστέρηςΕθνικός Γ.Σ.82,00 (ν.π.ρ.)Σφύρα  Κλεάνθης ΙερισιώτηςΗρακλής Θεσσαλονίκης72,16Ειδικά πρωταθλήματαΜαραθώνιοςΔιεξήχθη στην κλασική διαδρομή Μαραθώνας-Παναθηναϊκό Στάδιο, στις 2 Απριλίου, παράλληλα με τον Διεθνή μαραθώνιο, που διεξήχθη για τελευταία χρονιά  με τη μορφή αυτή (παράλληλα με τους εορτασμούς για την ολυμπιακή ημέρα), αφού είχε πλέον παρακμάσει. Στον αγώνα σημειώθηκαν σχετικά καλές επιδόσεις παρά την περιορισμένη συμμετοχή, αφού εκτός από τρεις Σοβιετικούς δρομείς οι υπόλοιποι ξένοι δεν ήταν συστηματικοί αθλητές. Πανελληνιονίκης αναδείχθηκε ο Τσιμιγκάτος για τέταρτη φορά που τερμάτισε 3ος στη γενική κατάταξη. Νικητής του διεθνούς αγώνα ήταν ο Σοβιετικός Βλαντιμίρ Ποντόκοφ με 2:20.52.0, Ηρ. Αθανασόπουλος, "Μαραθώνιος & Μαραθώνας", Αθήνα 2010, σ. 215-216. Φάνης ΤσιμιγκάτοςΠαναχαϊκή2:25.24.0 20.000μ βάδηνΔιεξήχθη στις 2 Απριλίου 1980, με την ευκαιρία του εορτασμού της ολυμπιακής ημέρας, στο Καυτανζόγλειο Στάδιο Θεσσαλονίκης. Οι δύο αδερφοί Καραγιώργου τερμάτισαν ταυτόχρονα, με τον Άρη αυτή τη φορά πρώτο. Άρης ΚαραγιώργοςΧρήστος ΚαραγιώργοςΠαναθηναϊκός1:30.50 ΔέκαθλοΔιεξήχθη στις 12 και 13 Απριλίου 1980, στην Καβάλα με αντίξοες συνθήκες και ολοκληρώθηκε μετά τα μεσάνυχτα της δεύτερης ημέρας. Και τούτο, διότι τα αγωνίσματα μεταφέρθηκαν για τις βραδινές ώρες, μετά τον ποδοσφαιρικό αγώνα Καβάλας-Άρη Θεσ. που είχε οριστεί για το απόγευμα και στη συνέχεια προέκυψε νέα καθυστέρηση λόγω καταρρακτώδους βροχής.  Ιωάννης ΜαυρίκηςΠανελλήνιος Γ.Σ. 7.003 β.

 Βαθμολογία 
ΘέσηΣύλλογος*Βαθμοί*1 Γ.Σ. Ευαγόρας Αμμοχώστου 592 Γ.Σ. Παγκύπρια Λευκωσίας513 Παναθηναϊκός Α.Ο. 474 Πανελλήνιος Γ.Σ.455 ΠΑΟΚ396 Ηρακλής Θεσσαλονίκης35
*Βαθμολογήθηκαν πάνω από 24 σωματεία.

 Πηγές 
 "Ριζοσπάστης", 3/4/1980.
 "Μακεδονία", 3/4/1980.
 "Μακεδονία", 26/9/1980.
 "Μακεδονία", 27/9/1980.
 "Μακεδονία", 28/9/1980.
 "Μακεδονία", 30/9/1980.
 "Ματιές στα Σπορ", Ιανουάριος 1981.
 Ηρακλής Αθανασόπουλος, "Μαραθώνιος & Μαραθώνας", Αθήνα 2010, σ. 215.

 Αναφορές 

Ανδρων
Κατηγορία:Στίβος το 1980
Κατηγορία:Λευκωσία